Publicitate

Cu câteva excepții, companiile care operează posturi TV românești au raportat pierderi în anul 2011, potrivit celor mai recente date publicate la Ministerul Finanțelor.

Pro TV SA, compania care operează și cele mai multe licențe radio și TV, a avut cea ai mare cifră de afaceri anul trecut, 117,3 milioane de euro. Compania a înregistrat o pierdere de 7,5 milioane de euro. Pro TV SA operează licențele Pro TV, Pro Cinema, Acasa TV, Acasa Gold, MTV, Pro TV International, Sport.ro, Pro FM.

Antena Group, sub umbrela căreia se află Antena 1, Antena 2, Euforia și GSP TV, a raportat o cifră de 52 de milioane de euro și un profit de 1,4 milioane de euro, fiind singura companie din top care a raportat profit.

Bilanțul televiziunilor în 2011

Post TV Compania care detine licenta Cifra de afaceri (euro) Profit/ pierdere (euro) Pro TV Pro TV SA* 117.369.737 -7.556.391 Antena 1 Antena TV Group** 52.628.179 1.477.222 Prima TV SBS Broadcasting*** 21.430.140 -3.580.604 Antena 3 Antena 3 SA 12.994.034 -993.339 Kanal D Dogan Media International 9.658.679 -9.980.105 B1 TV B1 TV Channel 5.644.064 -1.066.913 OTV Ocram 1.794.857 -160.975 Taraf TV Real Top Media TV 923.325 -61.658

SURSA: Ministerul Finanțelor

Cifrele au fost transformate la cursul mediu leu-euro din anul 2011.

* Pro TV SA operează mai multe licențe: Pro TV, pro Cinema, Acasa TV, Acasa Gold, MTV, Pro TV International, Sport.ro, Pro FM, Pro Clasic

** Antena Group operează licențele: Antena 1, Antena 2, Euforia Lifestyle si GSP TV.

*** SBS Broadcasting operează licențele Prima TV, Kiss TV, Magic FM și Kiss FM.

Iulia Bunea

iulia.buneapaginademedia.ro